Here is a page extracted from Wikipedia that may contain CSS, HTML, and a lot of unformatted text.

Title: Mozarabismos en catalán
Content: Los mozarabismos d'o catalán se remontan a lo romance autoctono que se charraba chunto con l'arabe en la Catalunya Nueva, (Leida, Tortosa, ecetra..), Valencia y Balears.

Seguntes bel autor lo mozarabe yera cuasi extincto cuan los exercitos de Chaime I conquerioron Valencia. En contra de lo que dice bel autor, lo mozarabe no explica la mas gran part de las diferiencias entre las variants de septentrionals y meridionals de catalán, ni sisquiera las diferiencias lexicas, como tampoco no explican las diferiencias entre las formas septentrionals y meridionals de castellano. Los presuntos elementos diferencials de lo valenciano y atras variants meridionals son arcaísmos como eixir, plegar u llevar que ya no s'emplegan en catalán septentrional. Los mozarabismos en catalán u en castellano no superan numericament a los anglicismos u galicismos modernos.

Zoonimos 
Clòtxina: musclo en valenciano.
Fardatxo: fardacho, engardaixo.

Atros 
Moreno. Derivau de moro con sufixo -ano y cambio de vocal por la imala caracteristica de l'algarabía u arabe hispano. Ha substituyiu de tot a la forma catalana orichinal brú. 
Rotxa. S'ha quiesto interpretar como cognato de roza, substantivo postverbal de rozar, evolución de *RUPTIARE. Significa "cuesta" u "costera" en ciertas comarcas interiors valencianas no guaire luent de las comarcas churras y la Valencia castellana, a on que tamién s'emplega este mozarabismo.

Referencias

Bibliografía 
 Germán Colón: El español y el catalán, juntos y en contraste Editorial. Editorial Ariel, 1989.

Se veiga tamién 
Mozarabismo (lingüistica).

Catalan
Lexicolochía d'o catalán